EH Bildu talde parlamentarioari atxikitako foru parlamentari Maiorga Ramírez jaunak idatziz erantzuteko galdera egin du (10-22/PES-00151), jakin nahi baitu ea ***egokitzat jotzen den entitate pribatuekin lankidetza-hitzarmenak egitea finantzaketa publikoaren bidez zaharberritze-obrak egiteko, non ezartzen diren klausulen arabera “bi aldeek konpromisoa hartzen dute proiektuaren exekuzioari buruzko informaziorik ez ematekoa, horretarako adostasunik ezean”.*** Hona hemen Nafarroako Gobernuko Kultura eta Kiroleko kontseilariak horretaz ematen dion informazioa:

Vianako Andre Maria eliza zaharberritzeko obrak direla-eta Kultura eta Kirol Departamentuaren eta Iruña eta Tuterako Artzapezpikutzaren artean lankidetza-hitzarmena egiteko protokoloaren zirriborroan egokitzat jo da informazioa ematea proiektua gauzatu bitartean, bi alderdiek hala adostuz gero. Horrela komunikazioen gardentasuna areagotuko da, eta jabeak ezin izanen du informaziorik zabaldu Administrazioarekin partekatu gabe eta harekin ados jarri gabe.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko ekainaren 1ean

Kultura eta Kiroleko kontseilaria: Rebeca Esnaola Bermejo